Lapuline
Lapuline (ka kontvõõras, koerkäpaline) oli kutsumata külaline eelkõige pulmas, aga ka jootudel, talgutel; tavaliselt vallaline noormees. Lapuliseks on nimetatud ka kutsumata pulmavõõraid, kes tulevad nooriku tegemise (tanutamise ehk linutamise ja põlletamise) ajaks. Need olid enamasti nooremad inimesed, kes tõid ande (käterätt, kindad jms). Mõnel pool kutsuti nii viimaseid pulmalisi, pulmade lõpetajaid (nt Räpinas).